‘Fujian’ este cel mai mare portavion construit vreodată de China, care vrea să îşi consolideze capacităţile de descurajare şi de proiecţie în Asia-Pacific. ‘Fujian’, după numele provinciei chineze situate vizavi de insula Taiwan, vine să se adauge primelor două portavioane, ‘Liaoning’ şi ‘Shandong’. Nava a părăsit şantierul naval din Jiangnan, la est de Shanghai, în jurul orei locale 08.00 (00.00 GMT), a transmis agenţia Xinhua. Testele, care vor dura până pe 9 mai, vor permite ‘în principal verificarea fiabilităţii şi stabilităţii sistemelor de propulsie şi a sistemelor electrice’, a adăugat agenţia. În ultimii ani, China a început o expansiune masivă a forţelor sale navale, căutând să îşi extindă influenţa regională şi să conteste sistemul de alianţe al Statelor Unite. ‘Fujian’ va fi dotat cu sisteme de decolare mai avansate, ce vor permite forţelor aeriene chineze să desfăşoare avioane ce vor transporta încărcături utile mai mari şi mai mult carburant, potrivit analiştilor think-tank-ului CSIS de la Washington. ‘Nava urmează să devină cel mai mare combatant de suprafaţă al marinei Armatei populare de eliberare chineze şi să amelioreze în mod semnificativ capacităţile navale ale Chinei’, au scris analiştii CSIS.
Transurban Satu Mare sesizează într-o postare pe pagina oficială de facebook parcările neregulamentare din anumite zone ale Sătmarului care împiedică oprirea autobuzelor în mod civilizat pentru preluarea sau coborârea călătorilor.